**MEDICINSKI FAKULTET**

**ŠOLTANSKA 2A, 21000 SPLIT**

Klasa: 643-02/25-09/0005

Ur. broj: 2181-198-04-02-25-0001

Split, 25. srpnja 2025. godine

**SVEUČILIŠTE U SPLITU**

**MEDICINSKI FAKULTET**

**raspisuje**

**NATJEČAJ**

**ZA UPIS NA SVEUČILIŠNI SPECIJALISTIČKI STUDIJ**

**U AKADEMSKOJ GODINI 2025./2026.**

* **Kardiologija** – za doktore medicine s rješenjem Ministarstva zdravstva o specijalističkom usavršavanju iz kardiologije koji su na drugoj ili višoj godini specijalističkog usavršavanja iz kardiologije. (do 10 polaznika)

***Dokumentacija za prijavu:***

1. ispunjen obrazac za prijavu (koji se nalazi na web stranici Medicinskog fakulteta u Splitu/Sveučilišni specijalistički studiji te ga je potrebno ispisati, vlastoručno potpisati i priložiti ostatku dokumentacije)
2. diploma o završenom integriranom preddiplomskom i diplomskom sveučilišnom studiju medicine (preslika)
3. rješenje o specijalizaciji izdano od strane Ministarstva zdravstva Republike Hrvatske (preslika)
4. originalna potvrda o duljini staža provedenog na specijalizaciji izdana od strane matične ustanove
5. originalna izjava ustanove o plaćanju troškova školarine Sveučilišnog specijalističkog studija (navesti iznos) ili pisana izjava pristupnika o osobnom plaćanju troškova školarine, ako će osobno snositi troškove školarine
6. prosjek ocjena na integriranom preddiplomskom i diplomskom sveučilišnom studiju medicine (preslika)
7. domovnica ili dokaz o državljanstvu za strane državljane (preslika)
8. osobna iskaznica ili putovnica (preslika)
9. potvrda o promjeni imena/prezimena ako se razlikuje od onoga na ostalim dokumentima
10. životopis – europass obrazac

Posebna napomena za pristupnike s inozemnim diplomama:

* pristupnici koji su studij završili u inozemstvu dužni su dostaviti rješenje o priznavanju inozemne obrazovne kvalifikacije. Zahtjev i dokumentaciju je potrebno dostaviti na adresu: Sveučilište u Splitu, Ruđera Boškovića 31, 21 000 Split neposredno ili putem pošte.

Zatražene preslike osobnih dokumenata pristupnika prikupljaju se isključivo u svrhu provedbe ovog natječaja te će se koristiti u tu svrhu. Prijavom na natječaj smatra se da je pristupnik dao svoju izričitu privolu za prikupljanje i obradu osobnih podataka u svrhu provedbe natječajnog postupka, uključujući i objavu osobnih podataka u okviru rezultata natječaja, u skladu s Uredbom (EU) 2016/679 Europskog parlamenta i Vijeća (Opća uredba o zaštiti podataka) i važećim zakonima Republike Hrvatske.

Visina školarine:3 600,00 EUR

Sukladno odluci Senata Sveučilišta u Splitu, kandidati koji ostvare pravo upisa plaćaju trošak upisnine 53,09 EUR, a uključuje upisnu dokumentaciju i obvezno godišnje osiguranje od nezgode.

Rok za podnošenje prijava:do 15. rujna 2025.

Prijave s dokazima o ispunjavanju uvjeta natječaja za upis na Sveučilišni specijalistički studij u akademskoj godini 2025./2026. podnose se neposredno ili putem pošte na adresu: ***Medicinski fakultet u Splitu, Služba za znanost, poslijediplomsku nastavu i međunarodnu suradnju, s naznakom studija, Šoltanska 2a, 21 000 Split***.